*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*100. számú előterjesztés*

Bátaszék Város Önkormányzat Képviselő-testületének 2023. május 24-én

16 órakor megtartandó ülésére

a Bátaszéki Mikrotérségi Óvoda, Bölcsőde és Konyha 2023/2024. nevelési évében indítható csoportjaira és dolgozói létszámára vonatkozó javaslat véleményezése

|  |
| --- |
| **Előterjesztő:** Simon Csabáné óvodaigazgató**Készítette:** Simon Csabáné óvodaigazgató**Törvényességi ellenőrzést végezte:** Takaróné dr. Mihó Beatrix jogi referens**Tárgyalja:** KOIS Bizottság 2023.05.22. PG Bizottság 2023.05.23. |

**Tisztelt Képviselő-testület!**

A Mikrotérségi Óvoda és Bölcsőde (a továbbiakban: MOB) közös fenntartásáról szóló társulási megállapodás értelmében a Társulási Tanács hatáskörébe tartozik az adott nevelési évben indítható bölcsődei, óvodai csoportok és az intézményi dolgozói álláshely számának meghatározása. A fenntartói döntést megelőzően a társulásban részt vevő települések képviselő-testületei véleményt alkotnak a hivatkozott témában. Jelen előterjesztés melléklete tartalmazza azokat az adatokat, melyek segítik a képviselő-testületek véleményének kialakítását a MOB 2023/2024. nevelési évében indítható csoportszámaira és dolgozói létszámára vonatkozóan.

**A 2023/2024-es nevelési év során** **várható gyermeklétszám** **alapján alakuló csoportlétszámok:**

|  |  |  |  |  |  |
| --- | --- | --- | --- | --- | --- |
| **Időpontok** | **Bátaszék** | **Alsónána** | **Alsónyék** | **Pörböly** | **Összesen** |
| **2023. október 1.** | 203 fő | 20 fő | 25 fő | 18 fő | 266 fő |
| **2023. december 31.** | 203 fő | 21 fő | 26 fő | 18 fő | 268 fő |
| **2024. május 31.** | 203 fő | 21 fő | 26 fő | 18 fő | 268 fő |

A **Bátaszéken** várható gyermeklétszámot tekintve **9 csoport**ban átlagosan 22 fő gyermekkel lehet tervezni, **Alsónána és Pörböly** esetében a gyermeklétszám **1-1 óvodai csoport** átlagos létszáma szerint alakul. **Alsónyék** esetében a várható gyermeklétszám indokolttá teheti, hogy az alsónyéki **1 óvodai** **csoport**ra megállapított - a nemzeti köznevelésről szóló 2011. évi CXC. törvény (a továbbiakban: Köznev. tv.) 4. melléklete szerinti - **maximális 25 fős csoportlétszám húsz százalékkal történő átlépését engedélyezze a fenntartó** a Köznev. tv. 25. § (7) bekezdése szerint.

A **központi költségvetés 2023. évben** az óvodai feladatokra a májusi felmérés alapján 23,9 álláshely óvodapedagógus, 16 álláshely pedagógus szakképzettséggel nem rendelkező, óvodapedagógusok nevelő munkáját segítő alkalmazott, gyermekétkeztetésnél 16,13 álláshelyet finanszíroz.

**MOB bölcsődei feladatellátásának várható gyermeklétszáma a 2023/2024-as nevelési év során:**

|  |  |  |  |  |  |
| --- | --- | --- | --- | --- | --- |
|  | **2023. szept.** | **2023. okt.** | **2023. nov.** | **2023. dec.** | **2024. jan.-aug.** |
| **1. csoport** | 8 fő | 10 fő | 10 fő | 10 fő | 12 fő |
| **2. csoport** | 8 fő | 10 fő | 10 fő | 10 fő | 12 fő |

A várható gyermeklétszám figyelembevételével 2 bölcsődei csoport indítására teszünk javaslatot a 2023/2024-es nevelési évben is.

A **központi költségvetés 2023. évben** a bölcsődei feladatokra 5 álláshelyet finanszíroz. Intézményi szinten – óvodai és bölcsődei feladatokra **- összességében 61,03 álláshely finanszírozása várható a központi költségvetésből.**

Az igazgató – jelen előterjesztés mellékletét képező - javaslata szerint a dolgozói (óvodapedagógusi) álláshelyek száma a korábbi nevelési évhez képest változatlanul – összességében 63,69 álláshellyel - alakulna.

A fentiekre figyelemmel az alábbi határozati javaslat elfogadását javasoljuk:

**H a t á r o z a t i j a v a s l a t :**

**a Bátaszéki Mikrotérségi Óvoda, Bölcsőde és Konyha 2022/2023. nevelési évében indítható csoportjaira és dolgozói létszámára**

Bátaszék Város Önkormányzata Képviselő-testülete a Mikrotérségi Óvoda, Bölcsőde és Konyha (a továbbiakban: MOB) 2023/2024. nevelési évében indítható csoportjairól és dolgozói létszámáról szóló előterjesztést az intézményt fenntartó társulási tanácsnak az alábbiak szerint javasolja elfogadásra:

1. a MOB intézményben a 2023/2024-es nevelési évben 12 napközis óvodai csoport - 9 csoport Bátaszéken (ezen belül 3 német nemzetiségi csoport, 1 csoport Alsónyéken, 1 csoport Alsónánán, 1 csoport Pörbölyön) valamint 2 bátaszéki bölcsődei csoport induljon,
2. az alsónyéki óvoda csoportja vonatkozásában a 2023/2024-es nevelési évben a maximális, 25 fős csoportlétszám húsz százalékkal történő átlépését engedélyezze továbbá
3. a betölthető álláshelyeket az alábbiak szerint engedélyezze:
4. **óvoda:**
* 24 óvodapedagógus álláshely, amelyből
* 1 óvodavezetői /igazgató/ álláshely;
* 17 bátaszéki óvodapedagógus álláshely;
* 2 alsónyéki óvodapedagógus álláshely;
* 2 pörbölyi óvodapedagógus álláshely;
* 2 alsónánai óvodapedagógus álláshely;
* 12 dajka álláshely
* 9 bátaszéki álláshely;
* 1 alsónánai álláshely;
* 1 alsónyéki álláshely;
* 1 pörbölyi álláshely;
* 1 óvodatitkári álláshely
* 3 pedagógiai asszisztens álláshely
* 0,5 takarító álláshely
* 0,19 álláshely, mely a munkaidő kedvezményekből adódik az alábbiak szerint:
* közalkalmazotti tanács elnöke 1 fő 3 óra – 0,09 álláshely (1 fő óvodapedagógus)
* közalkalmazotti tanácstagok 2 fő 2-2 óra – 0,05x2=0,1 álláshely (2 fő alkalmazott)

összesen: 40,69 álláshely

1. **bölcsőde:**

- 4 kisgyermek gondozó- és nevelő álláshely

- 1 bölcsődei dajka álláshely

 összesen: 5 álláshely

1. **konyha:**

- 16 Bátaszék

* 2 Pörböly

összesen: 18 álláshely

**INTÉZMÉNY MINDÖSSZESEN: 63,69 álláshely**

*Határidő*: 2023. május 30.

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül*: MOB Társulási Tanács elnöke

 MOB igazgatója

 BKÖH Pénzügyi Iroda

 irattár